钦定古今图书集成/明伦汇编/氏族典/第098卷 > 《郑樵通志》 > 涂俊生
## 钦定古今图书集成/明伦汇编/氏族典/第098卷 > 《郑樵通志》 > 涂俊生

按《万姓统谱》：“俊生字友良，番禺人。为人敦行义而耽
文儒。当宣德、正统之盛，与给事中张举、断事周溥敬、
主事金诚、处士赵绚相与为文字交，而俊生为冠冕。
藩臬知其名，咸礼貌之。有司岁行乡饮酒礼，必虚宾

又尝嫁表侄女之孤者二人，资遣之一如己女。既没，
丘璿尝叹曰：“善人亡矣！穗、石、濂、泉之间，服儒素而谈
理道者，岂复有斯人哉！”为之志其墓。子璋，仕通判。孙
瑞瑾，同登成化丁未进士。